Προεδρία του Τζο Μπάιντεν

Η Προεδρία του Τζο Μπάιντεν (αγγλικά: The Presidency of Joe Biden), διήρκησε από τις 20 Ιανουαρίου 2021 έως τις 20 Ιανουαρίου 2025. Ο Τζο Μπάιντεν υπηρέτησε ως ο 46ος Πρόεδρος των Ηνωμένων Πολιτειών για μία θητεία. Επιπλέον, η Κάμαλα Χάρις έγινε η πρώτη γυναίκα που διετέλεσε ως Αντιπρόεδρος των Ηνωμένων Πολιτειών.

Η νίκη του Μπάιντεν στην προεδρική εκλογή του 2020 επικυρώθηκε από το σώμα εκλεκτόρων στις 14 Δεκεμβρίου 2020, και οριστικοποιήθηκε μετά τη συνεδρίαση του Κογκρέσου των ΗΠΑ στις 6 Ιανουαρίου 2021.

Η θητεία του Τζο Μπάιντεν έληξε στις 20 Ιανουαρίου 2025 στις 12:00 (EST) με την ανάληψη της προεδρίας από τον 47ο Πρόεδρο Ντόναλντ Τραμπ. 

 Προεδρική εκλογή 2020 

Ο Τζο Μπάιντεν ήταν υποψήφιος πρόεδρος στις εκλογές του 1988 και του 2008. Μετά την προεδρική εκλογή του 2008 ο Μπάιντεν ανέλαβε καθήκοντα ως ο 47ος Αντιπρόεδρος των Ηνωμένων Πολιτειών, στην κυβέρνηση του Μπαράκ Ομπάμα. Στην προεδρική εκλογή του 2012 επανεξελέγη Αντιπρόεδρος για μία δεύτερη θητεία. Τον Απρίλιο του 2019 ανακοίνωσε ότι θα είναι υποψήφιος Πρόεδρος στις επερχόμενες εκλογές, του 2020.
αριστερά|μικρογραφία|291x291εσ|Τα αποτελέσματα του εκλεκτορικού κολλεγίου (2020).

Ο Μπάιντεν αναδείχθηκε νικητής στην προεδρική εκλογή του 2020, με 81.283.485 ψήφους και 306 εκλεκτορικές ψήφους έναντι 74.223.744 ψήφων και 232 εκλεκτόρων του Ντόνταλντ Τραμπ, αλλά ο απερχόμενος Πρόεδρος Ντόναλντ Τραμπ δεν αποδέχθηκε το αποτέλεσμα. Κατήγγειλε υποψίες για «νοθεία» της εκλογής, κινήθηκε νομικά και ζήτησε νέα καταμέτρηση των ψήφων σε ορισμένες πολιτείες: στην Πενσυλβάνια, την Αριζόνα, την Τζόρτζια, το Ουισκόνσιν, τη Νεβάδα και το Μίσιγκαν, στις οποίες όμως οι αγωγές απορρίφθηκαν.

 Μεταβατική περίοδος 
αριστερά|μικρογραφία|180x180εσ|Η μεταβατική περίοδος είχε λογότυπο και επίσημη ιστοσελίδα.

Η μεταβατική περίοδος, είναι το χρονικό διάστημα που απαιτείται για να περάσει η εξουσία από τον απερχόμενο Πρόεδρο Τραμπ στον εκλεγμένο Μπάιντεν και να σχηματιστεί η νέα κυβέρνηση. Άρχισε μετά την ανακοίνωση του νικητή και θα ολοκληρωθεί στην ορκωμοσία του νέου Προέδρου.

 9 Νοεμβρίου 2020: o Μπάιντεν ανακοίνωσε τον σχηματισμό μίας ειδικής ομάδας για την αντιμετώπιση της πανδημίας κορονοϊού COVID-19.
 11 Νοεμβρίου 2020: ο Μπάιντεν επέλεξε τον Ρον Κλάιν για επιτελάρχη του Λευκού Οίκου.
 17 Νοεμβρίου 2020: ο Μπάιντεν επέλεξε έναν πιστό Δημοκράτη για ανώτερο σύμβουλο, τον Μάικ Ντόνιλον, και έναν ανερχόμενο Δημοκράτη για σύμβουλο, τον Στηβ Ριτσέλι. Η Τζένιφερ Ο'Μάλεϊ Ντίλον, η οποία εργάστηκε στην προεκλογική εκστρατεία του Μπάιντεν, θα γίνει η αναπληρώτρια του επιτελάρχη.
 23 Νοεμβρίου 2020: ο Μπάιντεν επέλεξε τον Τζον Κέρι για απεσταλμένο κλιματικής αλλαγής. Ο Αλεχάντρο Μαγιόρκας είναι ο πρώτος Λατινοαμερικάνος που θα γίνει Υπουργός Εσωτερικής Ασφαλείας, και η Αβρίλ Χάινες είναι η πρώτη γυναίκα που θα γίνει διευθύντρια της εθνικής κοινότητας πληροφοριών.

 Ορκωμοσία 
μικρογραφία|250x250εσ|Η ορκωμοσία του Προέδρου Μπάιντεν.
Στις 20 Ιανουαρίου 2021 έγινε η ορκωμοσία του 46ου Προέδρου των Ηνωμένων Πολιτειών, Τζο Μπάιντεν, στο Καπιτώλιο των Ηνωμένων Πολιτειών στην Ουάσινγκτον. Στην τελετή παρευρέθηκαν οι πρώην Πρόεδροι Κλίντον, Μπους, Ομπάμα και οι πρώην Αντιπρόεδροι Πενς και Κουέιλ. Η γερουσιαστής Έιμι Κλόμπουτσαρ άνοιξε την τελετή στις 11.20 π.μ. Η Λέιντι Γκάγκα, τραγούδησε τον εθνικό ύμνο, αλλά και άλλοι καλλιτέχνες έκαναν σύντομες εμφανίσεις, όπως η τραγουδίστρια Τζένιφερ Λόπεζ, η 22χρονη ποιήτρια Αμάντα Γκόρμαν και ο τραγουδιστής Γκαρθ Μπρουκς.
μικρογραφία|250x250εσ|Η ορκωμοσία της Αντιπροέδρου Χάρις.

Στις 11.40 η Κάμαλα Χάρις, έδωσε τον όρκο της Αντιπροέδρου στη Δικαστή Σόνια Σοτομαγιόρ: «Ορκίζομαι ότι θα υποστηρίξω και θα υπερασπιστώ το Σύνταγμα των Ηνωμένων Πολιτειών από όλους τους εχθρούς, ξένους και εγχώριους. Ότι θα έχω πίστη και υπακοή σε αυτό, ότι αναλαμβάνω αυτό το καθήκον ελεύθερα, χωρίς επιφύλαξη ή διάθεση αποφυγής, και ότι θα περατώσω καλά και πιστά τις εργασίες του γραφείου που αναλαμβάνω (Με τη βοήθεια του Θεού).» Στις 11.49 (11 λεπτά πριν ξεκινήσει επίσημα η προεδρική του θητεία) ο Μπάιντεν έδωσε τον όρκο του Προέδρου στον Αρχιδικαστή Τζον Ρόμπερτς: «Ορκίζομαι ότι θα εκτελέσω πιστά τα καθήκοντα του Γραφείου του Προέδρου των Ηνωμένων Πολιτειών, και με το μέγιστο των δυνάμεών μου θα διαφυλάξω, θα προστατεύσω και θα υπερασπιστώ το Σύνταγμα των Ηνωμένων Πολιτειών (Με τη βοήθεια του Θεού)». Στον προεδρικό του λόγο, μετά τον όρκο, ο Μπάιντεν είπε ότι «Η θέληση του λαού ακούστηκε, και η θέληση του λαού έχει ληφθεί υπόψη. Μάθαμε ξανά ότι η δημοκρατία είναι πολύτιμη και η δημοκρατία είναι εύθραυστη. Για την ώρα, φίλοι μου, η δημοκρατία επικράτησε [...] Αυτή είναι η ημέρα της Αμερικής. Αυτή είναι η ημέρα της δημοκρατίας. Μια ημέρα στην ιστορία και ελπίδα, για ανανέωση και πρόοδο». Έκανε λόγο και για τις κρίσεις που θα αντιμετωπιστούν, τον κορονοϊό, τις διχόνοιες και τις αδικίες. Η τελετή ολοκληρώθηκε με παρέλαση και χαιρετισμό 21 κανονιών από το 3ο Τάγμα Πεζικού των Ηνωμένων Πολιτειών. Στην τελετή υπογραφής που ακολούθησε, ο Μπάιντεν υπέγραψε τα πρώτα προεδρικά διατάγματα, για τους διορισμούς των μελών του υπουργικού συμβουλίου του.

Ο Μπάιντεν και η Χάρις απόθεσαν στεφάνη στο Μνημείο του Άγνωστου Στρατιώτη, στο Κοιμητήριο Άρλινγκτον. Κατά τις 15.40 μία μεγάλη παρέλαση αυτοκινήτων στη Λεωφόρο Πενσυλβάνιας συνόδευσε τον Προέδρο Μπάιντεν και την Πρώτη Κυρία Τζιλ Μπάιντεν στον Λευκό Οίκο.

 Κατάσταση στο Κοινοβούλιο 
117ο Κογκρέσο (2021-2023)

 Βουλή των Αντιπροσώπων 
Το Δημοκρατικό Κόμμα, έχει την πλειοψηφία στη Βουλή.
40px Δημοκρατικό ΚόμμαΡεπουμπλικανικό Κόμμα 40px 222* 212*↑Πλειοψηφία: 218 Έδρες

 Γερουσία 
Με το Δημοκρατικό Κόμμα να υποστηρίζεται από τους 2 ανεξάρτητους πολιτικούς, κανένα κόμμα δεν έχει την πλειοψηφία στη Γερουσία. Είναι 50-50. Παρόλα αυτά, λόγω της Δημοκρατικής Αντιπροέδρου Χάρις, η πλειοψηφία είναι υπέρ του Δημοκρατικού Κόμματος.

Ανεξάρτητοι:2 Πρόσκεινται στους Δημοκρατικούς40px Δημοκρατικό Κόμμα↓Ρεπουμπλικανικό Κόμμα 40px 48 2 50↑Πλειοψηφία: 51 Έδρες

 Υπουργικό συμβούλιο των ΗΠΑ 

+κέντρο|μικρογραφία|272x272εσ|Το υπουργικό συμβούλιο του Τζο Μπάιντεν, τον Απρίλιο του 2021.Υπουργικό Συμβούλιο των Ηνωμένων ΠολιτειώνΠολιτικό ΓραφείοΌνομαΘητείαΠροεδρίαΠρόεδροςΤζο Μπάιντεν2021–2025ΑντιπρόεδροςΚαμάλα Χάρις2021–2025ΥπουργοίΥπουργός ΕξωτερικώνΆντονι Μπλίνκεν*2021–2025Υπουργός ΟικονομικώνΤζάνετ Γέλεν*2021–2025 Υπουργός Άμυνας Λόιντ Όστιν*2021–2025Γενικός ΕισαγγελέαςΜέρικ Γκάρλαντ*2021–2025Υπουργός ΕσωτερικώνΝτεμπ Χάαλαντ*2021–2025Υπουργός ΓεωργίαςΤομ Βίλσακ*2021–2025Υπουργός ΕμπορίουΤζίνα Ραϊμόντο*2021–2025Υπουργός ΕργασίαςΜάρτι Γουόλς*2021–2023Τζούλι Σου2023–2025Υπουργός ΥγείαςΧαβιέ Μπεσέρα*2021–2025 Υπουργός ΠαιδείαςΜιγκέλ Καρντόνα*2021–2025Υπουργός Στέγασης και Αστικής ΑνάπτυξηςΜάρσια Φατζ*2021–2024Έντριαν Τόντμαν 2024–2025Υπουργός Μεταφορών Πιτ Μπουτίτζετζ*2021–2025Υπουργός ΕνέργειαςΤζένιφερ Γκράνχολμ*2021–2025Υπουργός Υποθέσεων ΒετεράνωνΝτένις Μακντόναφ*2021–2025Υπουργός Εσωτερικής ΑσφάλειαςΑλεχάντρο Μαγιόρκας*2021–2025Ισόβαθμα υψηλά ιστάμενα στελέχη Προϊστάμενος του Επιτελείου του Λευκού ΟίκουΡον Κλάιν2021–2023Τζεφ Ζάιεντς2023–2025Διευθυντής της Υπηρεσίας για την Προστασία του ΠεριβάλλοντοςΜάικλ Ρήγκαν* 2021–2025Διευθύντρια του Γραφείου Διοίκησης και ΠροϋπολογισμούΣαλάντα Γιανγκ*2021–2025Πρέσβειρα των ΗΠΑ στον Οργανισμό Ηνωμένων ΕθνώνΛίντα Τόμας Γκρίνφιλντ*2021–2025Αντιπρόσωπος ΕμπορίουΚάθριν Τάι*2021–2025Διευθύντρια της Υπηρεσίας Μικρών ΕπιχειρήσεωνΊζαμπελ Κασίγιας Γκάζμαν*2021–2025Πρόεδρος του Οικονομικού ΣυμβουλίουΣεσίλια Ρους*2021–2023Τζάρεντ Μπέρντσαϊν*2023–2025Διευθύντρια Εθνικής Υπηρεσίας ΠληροφοριώνΆβριλ Χέινς*2021–2025Διευθυντής της Κεντρικής Υπηρεσίας ΠληροφοριώνΟυίλιαμ Τζόσεφ Μπερνς*2021–2025*Απαιτείται έγκριση από την Γερουσία.**Μεταβατική Διευθύντρια (είναι επιβεβαιωμένη ως Αναπληρώτρια).
Οι έντονοι αριθμοί, υποδεικνύουν ότι ο/η υποψήφιος/α έχει εγκριθεί. 

 Δείτε επίσης 
 Υπουργικό Συμβούλιο των ΗΠΑ
 Υπουργικό Συμβούλιο του Τζο Μπάιντεν
 Πρόεδρος των ΗΠΑ
 Αντιπρόεδρος των ΗΠΑ
 Γραφείο του Λευκού Οίκου

 Παραπομπές 

 Βιβλιογραφία 
  Excerpt.
  Excerpt; covers first 18 months.
  Excerpt; comprehensive history of first two years.

 Εξωτερικοί σύνδεσμοι 

 Coverage of Joe Biden's presidency at the Miller Center of Public Affairs.


Μπαιντεν, Τζο